**Norges Husflidslag** er en kultur- og interesseorganisasjon som arbeider for å styrke den levende husflidstradisjonen i Norge ved å organisere aktiviteter og tiltak som utvikler husflidsfaglig interesse og kunnskap, produksjon og omsetning. Norges Husflidslag ble stiftet i 1910. I 2017 hadde organisasjonen 24 000 medlemmer, 360 lokallag, 36 tilknytta husflidsbutikker som er hel- eller deleid av fylkes- og/eller lokallag i Norges Husflidslag, og 150 husflidshåndverkere.

Norges Husflidslag er medlem av Norges kulturvernforbund og Studieforbundet kultur og tradisjon. I 2014 ble organisasjonen akkreditert av UNESCO som Ikke-statlig organisasjon (NGO) med ekspertise innenfor immateriell kulturarv, som den tredje organisasjonen i Norge.

*Norsk Husflid*
---------------

Norges Husflidslag har siden 1964 gitt ut medlems- og fagbladet *Norsk Husflid*, som har husflid og håndverk som tema. Det redaksjonelle fokuset er på bunad, strikk, vev, tre, broderi, skinn, glass, tekstil, tradisjoner og design. Bladet har et opplag på mer enn 26 000 eksemplarer.

Arbeid på lokalplan
-------------------

Det frivillige arbeidet i lokal- og fylkeslagene består blant annet i arrangementer som for eksempel utstillinger og kursvirksomhet. Organisasjonen tilbød i samarbeid med Studieforbundet kultur og tradisjon i 2013 om lag 60 000 kurs- og studietimer innenfor blant annet vev, bunadssøm, tre og metall.

Husflidskonsulentene
--------------------

Per 2017 har Norges Husflidslag 18 husflidskonsulenter, én produktkonsulent og én barne- og ungdomskoordinator. Husflidskonsulentene representerer Norges Husflidslag i fylkene, og er fagfolk som yter service til organisasjonen, husflidhåndverkerne, fylkeskommunen, skoler og andre som ønsker råd eller veiledning. Mange husflidskonsulenter er også drivkrafter i nasjonale og lokale/regionale prosjekter.

Ung Husflid
-----------

Barn og unge (0-26 år) er et viktig satsingsfelt med en egen koordinator i Norges Husflidslag. 

Et område som er en del av Ung Husflid-satsingen er REFLID, der gjenbruk av materialer og (u)tradisjonell tilpasning av teknikker for å skape nye uttrykk står sentralt.

Referanser
----------

1. ↑  «Fakta om NH». *www.husflid.no* **(norsk)**. Norges Husflidslag. Besøkt 3. september 2017.
2. ↑  «Norsk Husflid». *www.husflid.no* **(norsk)**. Norges Husflidslag. Besøkt 3. september 2017. «Norsk Husflid skriver om alle temaer innen håndverk og husflid, både harde og myke materialer. I 2017 vil bladet blant annet inneholde stoff om: bunad, strikk, vev, tre, skinn, glass, tekstiler, tradisjoner og design.»
3. ↑   Arkivert 10. januar 2014 hos Wayback Machine. (besøkt 10. januar 2014)
4. ↑  «Husflidskonsulentene». *www.husflid.no* **(norsk)**. Norges Husflidslag. Arkivert fra originalen 3. september 2017. Besøkt 3. september 2017. «Husflidskonsulentene er Norges Husflidslags representanter i fylkene. Stillingene finansieres over statsbudsjettet og gjennom fylkeskommunale midler.»
5. ↑  «Ung Husflid». *www.husflid.no* **(norsk)**. Norges Husflidslag. Arkivert fra originalen 3. september 2017. Besøkt 3. september 2017. «Ung Husflid og Reflid er Norges Husflidslags barne- og ungdomssatsinger. Over 100 av våre lokallag har egne barnelag, og Reflid er en inspirasjonsnettside for alle som er opptatt av å gjenbruk og kreativitet.»

Eksterne lenker
---------------

* Offisielt nettsted Rediger på Wikidata

* (en) Norges Husflidslag – kategori av bilder, video eller lyd på Commons Rediger på Wikidata
* Ung Husflid
* REFLID
* (no) Arkiv etter Norges Husflidslag på Arkivportalen

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** Brønnøysundregistrene
 |